eng_Latn: (1) In this Act, unless the context otherwise requires,— (a) "appropriate Government" means,— (i) in relation to(1) any establishment pertaining to any industry carried on by or under the authority of the Central Government or pertaining to any such controlled industry as may be specified in this behalf by the Central Government; or (2) any establishment of any railway, Cantonment Board, major port, mine or oil-field; or (3) any establishment of a banking or insurance company, the Central Government; (ii) in relation to any other establishment, the Government of the State in which that other establishment is situated; (b) "contractor", in relation to an establishment, means a person who undertakes (whether as an independent contractor, agent, employee or otherwise) to produce a given result for the establishment, other than mere supply of goods or articles of manufacture to such establishment, by the employment of workmen or to supply workmen to the establishment, and includes a sub-contractor, Khatadar, Sardar, agent or any other person, by whatever name called, who recruits or employs workmen; (c) "controlled industry" means any industry the control of which by the Union has been declared by any Central Act to be expedient in the public interest; 1. 2nd October, 1980, vide notification No. G. S. R. 513(E), dated 11th August, 1980, see Gazette of India, Extraordinary, Part II, sec.
kan_Knda: - (1) ಈ ಅಧಿನಿಯಮದಲ್ಲಿ, ಸಂದರ್ಭವು ಅನ್ಯಥಾ ಅಗತ್ಯಪಡಿಸಿದ ಹೊರತು, (ಎ) ಸಮುಚಿತ ಸರ್ಕಾರ” ಎಂದರೆ(1) (1) ಕೇಂದ್ರ ಸರ್ಕಾರದ ಪ್ರಾಧಿಕಾರದಿಂದ ಅಥವಾ ಅದರ ಮೇರೆಗೆ ನಡೆಯುತ್ತಿರುವ ಯಾವುದೇ ಕೈಗಾರಿಕೆಗೆ ಸಂಬಂಧಿಸುವ ಅಥವಾ ಕೇಂದ್ರ ಸರ್ಕಾರವು ಈ ಬಗ್ಗೆ ನಿರ್ದಿಷ್ಟಪಡಿಸಬಹುದಾದಂಥ ಯಾವುದೇ ನಿಯಂತ್ರಿತ ಕೈಗಾರಿಕೆಗೆ ಸಂಬಂಧಿಸುವ ಯಾವುದೇ ಕಾರ್ಯ ಸಂಸ್ಥೆಗೆ ಸಂಬಂಧಪಟ್ಟಂತೆ; ಅಥವಾ (2) ಯಾವುದೇ ರೈಲ್ವೆಯ, ದಂಡು ಪ್ರದೇಶ ಮಂಡಲಿಯ, ದೊಡ್ಡ ಬಂದರಿನ, ಗಣಿ ಅಥವಾ ತೈಲ ಕ್ಷೇತ್ರದ ಯಾವುದೇ ಕಾರ್ಯಸಂಸ್ಥೆಗೆ ಸಂಬಂಧಪಟ್ಟಂತೆ; ಅಥವಾ (3) ಬ್ಯಾಂಕಿಂಗ್ ಅಥವಾ ವಿಮಾ ಕಂಪನಿಯ ಯಾವುದೇ ಕಾರ್ಯಸಂಸ್ಥೆಗೆ ಸಂಬಂಧಪಟ್ಟಂತೆ ಕೇಂದ್ರ ಸರ್ಕಾರ - (ii) ಯಾವುದೇ ಇತರ ಕಾರ್ಯಸಂಸ್ಥೆಗೆ ಸಂಬಂಧಪಟ್ಟಂತೆ ಆ ಇತರ ಕಾರ್ಯಸಂಸ್ಥೆಯು ಇರುವಂತಹ, ರಾಜ್ಯ ಸರ್ಕಾರ (ಬಿ) ಕಾರ್ಯಸಂಸ್ಥೆಯ ಸಂಬಂಧದಲ್ಲಿ “ಕರಾರುಗಾರ” ಎಂದರೆ ಅಂಥ ಕಾರ್ಯ ಸಂಸ್ಥೆಗೆ ತಯಾರಿಕಾ ಸರಕುಗಳನ್ನು ಅಥವಾ ವಸ್ತುಗಳನ್ನು ಸರಬರಾಜು ಮಾಡುವುದಷ್ಟೇ ಅಲ್ಲದೆ, (ಒಬ್ಬ ಸ್ವತಂತ್ರ ಕರಾರುಗಾರ, ಏಜೆಂಟ್, ನಿಯೋಜಿತ ಅಥವಾ ಬೇರೆ ವ್ಯಕ್ತಿ ಆಗಿ) ಕೆಲಸಗಾರರ ನಿಯೋಜನೆಯ ಮೂಲಕ ಅಥವಾ ಕಾರ್ಯಸಂಸ್ಥೆಗೆ ಕೆಲಸಗಾರರನ್ನು ಒದಗಿಸುವ ಮೂಲಕ ಆ ಕಾರ್ಯಸಂಸ್ಥೆಯ ನಿಗದಿತ ಫಲಪ್ರಾಪ್ತಿಗೆ ಜವಾಬ್ದಾರನಾದ ವ್ಯಕ್ತಿ, ಮತ್ತು ಅದರಲ್ಲಿ ಕೆಲಸಗಾರರನ್ನು ನೇಮಿಸಿಕೊಳ್ಳುವ ಅಥವಾ ನಿಯೋಜಿಸಿಕೊಳ್ಳುವ ಉಪ-ಕರಾರುಗಾರ, ಖಾತಾದಾರ, ಸರದಾರ, ಏಜೆಂಟ್ ಅಥವಾ ಯಾವುದೇ ಹೆಸರಿನಿಂದ ಕರೆಯಲ್ಪಡುವ ಯಾವನೇ ಇತರ ವ್ಯಕ್ತಿಯು ಒಳಗೊಳ್ಳುತ್ತಾನೆ; (ಸಿ) “ನಿಯಂತ್ರಿತ ಕೈಗಾರಿಕೆ” ಎಂದರೆ, ಸಾರ್ವಜನಿಕ ಹಿತದೃಷ್ಟಿಯಿಂದ, ಯಾವುದೇ ಕೇಂದ್ರ ಅಧಿನಿಯಮದ ಮೂಲಕ ಕೈಗಾರಿಕೆಯು ಯಾವ ಕೇಂದ್ರ ಸರ್ಕಾರದ ನಿಯಂತ್ರಣದಲ್ಲಿ ಇರುವುದು ಯುಕ್ತವೆಂಬುದಾಗಿ ಘೋಷಿಸಲಾಗಿರುವುದೋ ಆ ಯಾವುದೇ ಕೈಗಾರಿಕೆ; (ಡಿ) “ಕಾರ್ಯಸಂಸ್ಥೆ” ಎಂದರೆ(i) ಸರ್ಕಾರದ ಯಾವುದೇ ಕಚೇರಿ ಅಥವಾ ಇಲಾಖೆ ಅಥವಾ ಸ್ಥಳೀಯ ಪ್ರಾಧಿಕಾರ ; ಅಥವಾ (ii) ಯಾವುದೇ ಕೈಗಾರಿಕೆ, ವ್ಯಾಪಾರ, ವ್ಯವಹಾರ, ತಯಾರಿಕೆ ಅಥವಾ ವೃತ್ತಿಯನ್ನು ನಡೆಸುತ್ತಿರುವ ಯಾವುದೇ ಸ್ಥಳ; (ಇ) “ಅಂತರ-ರಾಜ್ಯ ವಲಸೆ ಹೋಗುವ ಕೆಲಸಗಾರ” ಎಂದರೆ ಇನ್ನೊಂದು ರಾಜ್ಯದಲ್ಲಿರುವ ಕಾರ್ಯಸಂಸ್ಥೆಯಲ್ಲಿ ನಿಯೋಜನೆಗಾಗಿ ಆ ಕಾರ್ಯ ಸಂಸ್ಥೆಯ ಮುಖ್ಯ ನಿಯೋಜಕನಿಗೆ ಗೊತ್ತಿದ್ದು ಅಥವಾ ಗೊತ್ತಿಲ್ಲದೆಯೇ, ಒಂದು ಒಪ್ಪಂದದ ಅಥವಾ ಇತರ ಏರ್ಪಾಡಿನ ಮೇರೆಗೆ ಒಂದು ರಾಜ್ಯದಲ್ಲಿ ಕರಾರುಗಾರನಿಂದ ಅಥವಾ ಅವನ ಮುಖಾಂತರ ನೇಮಕಗೊಂಡಿರುವ ಯಾವನೇ ವ್ಯಕ್ತಿ; (ಎಫ್) “ನಿಯಮಿಸಲಾದುದು” ಎಂದರೆ ಈ ಅಧಿನಿಯಮದ ಮೇರೆಗೆ ರಚಿಸಿದ ನಿಯಮಗಳ ಮೂಲಕ ನಿಯಮಿಸಲಾದುದು; (ಜಿ) “ಮುಖ್ಯ ನಿಯೋಜಕ” ಎಂದರೆ,(i) ಯಾವುದೇ ಕಚೇರಿಯ ಅಥವಾ ಇಲಾಖೆಯ, ಸರ್ಕಾರದ ಅಥವಾ ಸ್ಥಳೀಯ ಪ್ರಾಧಿಕಾರದ ಕಚೇರಿಯ, ಇಲಾಖೆಯ ಅಥವಾ ಪ್ರಾಧಿಕಾರದ ಮುಖ್ಯಸ್ಥ ಅಥವಾ ಸಂದರ್ಭಾನುಸಾರ ಸರ್ಕಾರ ಅಥವಾ ಸ್ಥಳೀಯ ಪ್ರಾಧಿಕಾರವು ಈ ಬಗ್ಗೆ ನಿರ್ದಿಷ್ಟಪಡಿಸಬಹುದಾದಂಥ ಸಂಬಂಧದಲ್ಲಿ, ಇತರ ಅಧಿಕಾರಿ; (ii) ಕಾರ್ಖಾನೆಯ ಸಂಬಂಧದಲ್ಲಿ, ಕಾರ್ಖಾನೆಯ ಮಾಲೀಕ ಅಥವಾ ಅಧಿಬೋಗದಾರ ಮತ್ತು ಒಬ್ಬ ವ್ಯಕ್ತಿಯನ್ನು ಕಾರ್ಖಾನೆಗಳ ಅಧಿನಿಯಮ, 1948ರ ಮೇರೆಗೆ ಕಾರ್ಖಾನೆಯ ವ್ಯವಸ್ಥಾಪಕನೆಂದು ಹೆಸರಿಸಲಾಗಿರುವಲ್ಲಿ, ಹಾಗೆ ಹೆಸರಿಸಲಾದ ವ್ಯಕ್ತಿ; (iii) ಗಣಿಯ ಸಂಬಂಧದಲ್ಲಿ, ಗಣಿಯ ಮಾಲೀಕ ಅಥವಾ ಏಜೆಂಟ್ ಮತ್ತು ಒಬ್ಬ ವ್ಯಕ್ತಿಯನ್ನು ಗಣಿಯ ವ್ಯವಸ್ಥಾಪಕನೆಂದು ಹೆಸರಿಸಲಾಗಿರುವಲ್ಲಿ ಹಾಗೆ ಹೆಸರಿಸಲಾದ ವ್ಯಕ್ತಿ; (iv) ಯಾವುದೇ ಇತರ ಕಾರ್ಯಸಂಸ್ಥೆಯ ಸಂಬಂಧದಲ್ಲಿ, ಕಾರ್ಯಸಂಸ್ಥೆಯ ಮೇಲ್ವಿಚಾರಣೆ ಮತ್ತು ನಿಯಂತ್ರಣಕ್ಕೆ ಜವಾಬ್ದಾರನಾದ ಯಾವನೇ ವ್ಯಕ್ತಿ; ವಿವರಣೆ:- ಈ ಖಂಡದ ಉಪ-ಖಂಡ (iii) ರ ಉದ್ದೇಶಗಳಿಗಾಗಿ “ಗಣಿ”, “ಮಾಲೀಕ” ಮತ್ತು “ಏಜೆಂಟ್” ಎಂಬ ಪದಗಳು, ಗಣಿಗಳ ಅಧಿನಿಯಮ, 1952ರ 2ನೇ ಪ್ರಕರಣದ (1)ನೇ ಉಪ-ಪ್ರಕರಣದ (ಜೆ) ಖಂಡ (ಎಲ್) ಖಂಡ, (ಸಿ) ಖಂಡದಲ್ಲಿ ಅವುಗಳಿಗೆ ಕ್ರಮವಾಗಿ ಕೊಟ್ಟಿರುವ ಅರ್ಥಗಳನ್ನು ಹೊಂದಿರತಕ್ಕುದು; (ಹೆಚ್) “ನೇಮಕಾತಿ” ಎಂಬುದರಲ್ಲಿ ನೇಮಕಾತಿಗಾಗಿ ಯಾವುದೇ ಒಪ್ಪಂದ ಅಥವಾ ಇತರ ಏರ್ಪಾಡು ಮಾಡಿಕೊಳ್ಳುವುದು ಒಳಗೊಳ್ಳುತ್ತದೆ ಮತ್ತು ಆ ಪದದ ಎಲ್ಲ ವ್ಯಾಕರಣ ವ್ಯತ್ಯಾಸಗಳು ಮತ್ತು ಸಜಾತೀಯ ಪದಾವಳಿಯನ್ನು ತದನುಸಾರ ಅರ್ಥೈಸಿಕೊಳ್ಳತಕ್ಕುದು, (ಐ) “ಮಜೂರಿಗಳು” ಎಂಬ ಪದವು ಮಜೂರಿಗಳ ಸಂದಾಯ ಅಧಿನಿಯಮ, 1936ರ (2)ನೇ ಪ್ರಕರಣದ ಖಂಡ(vi)ರಲ್ಲಿ ಅದಕ್ಕೆ ಕೊಟ್ಟಿರುವ ಅರ್ಥವನ್ನು ಹೊಂದಿರತಕ್ಕುದು; (ಜೆ) ಕೆಲಸಗಾರ” ಎಂದರೆ ನಿಯೋಜನೆಯ ನಿಬಂಧನೆಗಳು ವ್ಯಕ್ತವಾಗಿರಲಿ ಅಥವಾ ಇಂಗಿತವಾಗಿರಲಿ, ಮಜೂರಿ ಅಥವಾ ಪ್ರತಿಫಲಕ್ಕಾಗಿ, ಯಾವುದೇ ಕುಶಲ, ಅರೆ-ಕುಶಲ ಅಥವಾ ಅಕುಶಲ, ದೈಹಿಕ, ಮೇಲ್ವಿಚಾರಣೆ, ತಾಂತ್ರಿಕ ಅಥವಾ ಲಿಪಿಕ ಕೆಲಸವನ್ನು ಮಾಡಲು ಯಾವುದೇ ಕಾರ್ಯಸಂಸ್ಥೆಯಲ್ಲಿ ನಿಯೋಜಿತನಾದ ಅಥವಾ ಅದರ ಕೆಲಸದ ಸಂಬಂಧದಲ್ಲಿ ನಿಯೋಜಿತನಾದ ಯಾವನೇ ವ್ಯಕ್ತಿ, ಆದರೆ (4) ಮುಖ್ಯವಾಗಿ ವ್ಯವಸ್ಥಾಪಕ ಅಥವಾ ಆಡಳಿತಾತ್ಮಕ ಸ್ಥಾನದಲ್ಲಿ ನಿಯೋಜಿತನಾಗಿರುವ, ಅಥವಾ (ii) ಮೇಲ್ವಿಚಾರಣಾ ಸ್ಥಾನದಲ್ಲಿ ನಿಯೋಜಿತನಾಗಿದ್ದು ಪ್ರತಿ ತಿಂಗಳಿಗೆ ಐದು ನೂರು ರೂಪಾಯಿಗಳನ್ನು ಮೀರುವ ಮಜೂರಿಯನ್ನು ಪಡೆಯುವ ಅಥವಾ ಪದಕ್ಕೆ ಸೇರಿದ ಕರ್ತವ್ಯಗಳ ಸ್ವರೂಪದಿಂದಾಗಲಿ ಅಥವಾ ಅವನಲ್ಲಿ ನಿಹಿತವಾದ ಅಧಿಕಾರಗಳ ಕಾರಣದಿಂದಾಗಲಿ ಮುಖ್ಯವಾಗಿ ವ್ಯವಸ್ಥಾಪಕ ಸ್ವರೂಪದ ಪ್ರಕಾರ್ಯಗಳನ್ನು ಚಲಾಯಿಸುವ - ಯಾವನೇ ವ್ಯಕ್ತಿಯು ಒಳಗೊಳ್ಳುವುದಿಲ್ಲ.